**Metodická pomôcka veliteľa Odberového miesta**

**Operácia „SPOLOČNÁ ZODPOVEDNOSŤ“**

**Cieľ:** Plošné testovanie občanov SR s cieľom identifikovať mieru infikovania populácie SR ochorením COVID-19

Ste určený ako **veliteľ odberového miesta** (ďalej „OM“),

1. Váš tím sa skladá z:

* **príslušníka PZ SR**, s úlohou:
* riadiť a limitovať vstup osôb (po dvoch minútach) podľa situácie;
* v prípade ak sa dostaví na odberné miesto osoba, ktorá javí známky ochorenia COVID-19, alebo oznámi, že bola v styku s nakazenou osobou poučiť danú osobu:
  + aby prísne dodržiavala vzdialenosti od ostatných osôb,
  + aby dodržiavala nosenie ochranného rúška a dezinfekciu rúk,
  + oznámiť túto skutočnosť zdravotníckemu pracovníkovi;
* zabezpečiť verejný poriadok v okolí odberného miesta,
* koordinovať svoju činnosť podľa požiadaviek veliteľa odberného miesta.
* **administratívnych pracovníkov** s úlohou:
* vyplniť registračné formuláre (súhlas so spracovaním osobných údajov, zdravotný certifikát a označenie testu),
* viesť zoznam testovaných osôb;
* **zdravotníckych pracovníkov** s úlohou:
* vykonávať odbery, vyhodnotiť testy a ich výsledky zaznamenať do certifikátov;

**Vašou úlohou je:**

**Pred zahájením testovania**

* Pripraviť pracovisko OM: Označiť vstupy informačnými a smerovými tabuľami.
* Rozdeliť úlohy administratívnym pracovníkom v súlade s bodom 1.

**Počas testovania**

* Priebežne odovzdávať vyplnené certifikáty občanom na základe identifikácie OP.
* Riadiť/usmerňovať postup občanov pri východe z OM.
* Sledovať priebeh testovania.
* Sledovať dodržiavanie nosenia ochranných rúšok, dodržiavanie vzdialenosti a používanie dezinfekcie rúk.

**Po ukončení testovania**

* Zhromaždiť zoznam testovaných osôb.
* Stiahnuť informačné, inštrukčné a smerové tabule a pripraviť ich k ďalšiemu použitiu.

**Hlásenia:**

Telefónne číslo pridelené na hlásenia udržiavať v tajnosti a nikomu neprezrádzať.

* Denne pohotovosť OM **07.00 hod**.;
* **Každé tri hodiny počet testovaných celkom, z toho koľko pozitívne**
* do 11.30 hod. so stavom k 11.00 hod,
* do 14.30 hod. so stavom k 14.00 hod.,
* do 17,30 hod. so stavom k 17.00 hod.,
* do 20.30 hod. súhrnné denné hlásenie so stavom k 20.00 hod.
* Denne ukončenie činnosti OM.